**ETISKE RETNINGSLINJER FOR FOLKEVALGTE I DRØBAK OG FROGN SOKN**

For å unngå korrupsjon og mistanke om korrupsjon har menighetsrådet vedtatt følgende etiske retningslinjer for folkevalgte i soknet.

* Det må være åpenhet om folkevalgtes økonomiske interesser og bierverv som kan ha betydning for beslutninger i rådet.
* Folkevalgte må aldri utnytte sin stilling til å oppnå økonomiske fordeler.
* Folkevalgte kan ikke inneha ekstraerverv og bierverv, styreverv eller annet lønnet oppdrag som er uforenelige med kirkens legitime interesser, eller er egnet til å svekke tilliten til kirken.
* Folkevalgte må aldri bevisst gi uriktige opplysninger eller holde tilbake informasjon om sine ekstraverv og bierverv.
* Folkevalgte skal ikke ta imot gaver, reiser, hotellopphold, bevertning, rabatter, lån eller andre ytelser som er egnet til å påvirke deres beslutninger i rådet.

På denne måten unngår man enklere at folkevalgte i fellesråd og menighetsråd blander private økonomiske interesser med sine verv i rådene.

Vedtatt av Drøbak og Frogn menighetsråd den 13.12.2023.